LV ECB -PUBLIC 
 
 
EIROPAS CENTRĀLĀS BANKAS ATZINUMS  
(2012. gada 13. novembris)   
par vienotās valūtas nosaukuma rakstību  
(CON/2012/ 87) 
 
Ievads un juridiskais pamats  
Eiropas Centrālā banka (ECB) 2012. gada 5. oktobrī saņēma Latvijas Tieslietu ministrijas lūgumu sniegt 
atzinum u par grozījumu (turpmāk – „grozījuma projekts”) 2005. gada 26. jūlija Ministru kabineta 
noteikumos Nr. 564 „Noteikumi par Eiropas Savienības vienotās valūtas vienības nosaukuma atveidi latviešu valodā” (turpmāk – „MK noteikumi Nr.  564”).  
ECB kompetence sn iegt atzinumu pamatojas uz Līguma par Eiropas Savienības darbību 127. panta 
4. punktu un 282. panta 5.  punktu un Padomes 1998. gada 29. jūnija Lēmuma 98/415/EK par valstu 
iestāžu apspriešanos ar Eiropas Centrālo banku par tiesību aktu projektiem
1 2. panta 1. punkta pirmo 
ievilkumu, jo grozījuma projekts attiecas uz valūtas jautājumiem.  ECB Padome šo atzinumu ir pieņēmusi 
saskaņā ar Eiropas Centrālās bankas Reglamenta 17.5.  panta pirmo teikumu.  
 
1.  Grozījuma projekta mērķis  
Latvijas Tieslietu ministrija nor āda, ka grozījuma projekta galvenais mērķis ir novērst neatbilstību starp 
vienotās valūtas nosaukumu latviešu valodā, ko attiecībā uz dokumentiem, kas nav tiesību akti, nosaka 
MK noteikumi Nr.  564 („eiro”), un vienotās valūtas nosaukumu latviešu valodā, ko nosaka Eiropas 
Savienības tiesības („euro”).  ECB uz šo neatbilstību norādījusi savos konverģences ziņojumos2. 
Līdz 2007. gada decembrim MK noteikumi Nr. 564 noteica, ka vienotās valūtas nosaukums latviešu valodā ir „eiro”.  2007. gada 18. decembrī Latvijas  valdība MK noteikumus Nr.  564 grozīja. Saglabājot 
neskartu sākotnējo normu, kas paredz „eiro” nosaukumu, MK noteikumi Nr. 564 tika papildināti ar jaunu 3. punktu, kas nosaka, ka tiesību aktos vienotās valūtas nosaukums ir „ euro”. 
Latvijas Tieslietu ministrija tagad piedāvā aizstāt MK noteikumu Nr.  564 2. punkta pašreizējo tekstu: 
„2. Eiropas Savienības vienotās valūtas vienības nosaukums latviešu valodā lietojams vīriešu dzimtes 
nelokāmajā formā – eiro.” ar šādu tekstu: „Eiropas Savienības vienotās valūtas nosaukums latviešu 
valodā rakstībā ikdienā lietojams saskaņā ar latviešu valodas gramatikas likumiem un vēsturiskajām 
tradīcijām.”  
 
                                                 
1  OV L 189, 3.7.1998., 42.  lpp. 
2  Sk. ECB 2012.  gada Konverģences ziņ ojuma 239.  lpp. 
ECB -PUBLIC  
2 2. Vispārīgi apsvērumi  
ECB atzinīgi vērtē atzinumu lūgušās iestādes nolūku novērst iepriekš minēto Latvijas tiesību aktu 
neatbilstību attiecībā uz vienotās valūtas nosaukumu.  
ECB norāda, ka Līguma par Eiropas Savienību 3. panta 4. punkts nosaka, ka „Savienība izveido 
ekonomisko un monetāro savienību, kuras valūta ir euro”. Visās šī Līguma un Līguma par Eiropas 
Savienības darbību valodās, kurās izmanto latīņu alfabētu, t.sk. latviešu valodā, vienoto valūtu vienskaitļa nominatīvā konsekventi sauc par „euro”
3.  
ECB arī atzīst, ka nepieciešamība novērst Latvijas tiesību aktu un Eiropas Savienības tiesību akt u 
neatbilstību attiecībā uz vienotās valūtas nosaukumu neierobežo Latvijā ikdienā lietoto, Latvijas kultūras un valodas mantojumam atbilstošo vienotās valūtas nosaukuma variantu izmantojumu. Euro nosaukuma 
rakstība neietekmē pastāvošo latviešu valodas rakstību.  
 
3. Īpaši apsvērumi  
3.1 ECB uzskata, ka ar grozījuma projektu Latvijas tiesību aktos tiks noteikta iespēja vienotās valūtas 
nosaukumu rakstīt atšķirīgi no vienotās valūtas nosaukuma, kas noteikts Eiropas Savienības 
primārajos tiesību aktos. Turklāt, ņemot vērā grozījuma projekta vispārīgo formulējumu, 
nosaukums varētu tikt rakstīts veidos, kas vēl vairāk atšķiras no Eiropas Savienības tiesību aktos noteiktā nosaukuma. ECB uzskata, ka MK noteikumu Nr. 564 3. punkts, kas nosaka, ka tiesību 
aktos vienotā s valūtas nosaukums ir „ euro”, atbilst Eiropas Savienības tiesību aktiem.  
3.2 Ievērojot Eiropas Savienības ekskluzīvo kompetenci noteikt vienotās valūtas nosaukumu, ECB aicina Latvijas iestādes apsvērt iespēju atcelt MK noteikumus Nr.  564 pilnībā, jo ņemot  vērā, ka 
Eiropas Savienība minēto kompetenci ir īstenojusi, pieņemot tieši piemērojamas Eiropas 
Savienības tiesību normas, šajā jautājumā nav nepieciešams pieņemt valsts līmeņa tiesību aktus. Ja 
tas nav iespējams, ECB aicina Latvijas iestādes nevis aizstā t MK noteikumu Nr. 564 2. punktu, bet 
gan to atcelt.  
 
Šo atzinumu publicēs ECB interneta vietnē.  
  
Frankfurtē pie Mainas, 2012. gada 13. novembrī  
 
[parakstīts ] 
 
ECB vice prezidents  
Vítor CONSTÂNCIO  
                                                 
3  Sk. arī ECB 2012. gada Konverģences ziņojuma 31. –32. lpp.